ભારતની સાથોસાથ અમેરિકામાં પણ પોતાની ઓશોવાણી થકી એટલા જ લોકપ્રિય થયા છે એ આચાર્ય રજનીશ, જીવનભર ઘણા બધા વિવાદોની વચ્ચે ઘેરાયેલા રહ્યા છે! કેટલાકે એમને સ્પિરિચ્યુઅલ ગુરુ કહ્યા, તો કેટલાકે સેક્સ ગુરુ! મધ્યપ્રદેશના એક નાનકડા ગામડામાં પરિવારના અગિયારમા સંતાન તરીકે જન્મેલા ઓશો ધાર્મિક બાબતો અંગે ઘણી જ કટ્ટર વિચારધારા ધરાવતા હતા. તેમનું બાળપણનું નામ ચંદ્રમોહન! ઓશોવાણીમાં તેમણે બહુ બધી વખત તમામ ધર્મો વિશે થોડી અલગ રીતે નોન-ઓર્થોડોક્સ સ્ટાઇલમાં વાતો કરી છે, જેના લીધે તેમનો વિરોધ કરનારાઓની સંખ્યાનો કોઇ તોટો નહોતો. તેમની વાણીમાં એવા પ્રકારનો જાદુ હતો કે ઇચ્છા હોવા છતાં પણ તેમના વિરોધીઓને દલીલ કરવા માટેના મુદ્દા નહોતા મળી શકતા. થોડા સમય પહેલાં જ નેટફ્લિક્સે ઓશોના જીવન પર ‘વાઇલ્ડ વાઇલ્ડ ક્ધટ્રી’ નામની ડોક્યુમેન્ટરી ફિલ્મ રીલિઝ કરી છે. તેમના ઓરિજિનલ વીડિયો અને ભક્તગણના ઇન્ટરવ્યૂ થકી સીરિઝ બહુ જ ઇન્ટરેસ્ટિંગ પૂરવાર થઇ છે.